Manga

adalah kumik atawa nupil grapik nang diulah di Japang atawa mamakai basa Japang, sasuai lawan gaya nang dikambangakan di sana wayah warih abat ka-19. Manga baisi sajarah panambaian nang panjang wan rumit dalam sani Japang tadahulu.

Istilah manga (kanji: ; hiragana: ; katakana: ; ;  atawa ) di Japang adalah kata nang dipakai gasan marujuk ka kumik wan kimus. Di luar Japang, kata "manga" dipakai gasan marujuk lawan kumik nang aslinya dicungulakan di Japang.

Di Japang, urang-urang matan sagala kalumpuk umur mawaca manga. Manga mancakup karya-karya dalam bamamacam janis: di antaranya laga, patualangan, bisnis wan padagangan, kumidi, detektif, drama, sajarah, horor, misteri, romantis, piksi ilmiah, wan fantasi, erotika, ulahraga, wan pamainan, wan kisah rami. Sudah banyak manga nang ditarjamahakan ka basa lainnya. Matan tahun 1950-an, manga sudah jadi palihan tatambaian matan industri pancungulan Japang. Wayah tahun 1995, pasar manga di Japang banilai  (), lawan panjualan tahunan kikira 1,9miliar gasan manga wan majalah manga di Japang (satara lawan 15edisi par urang). Manga baisi jua halayak panikmat nang liwar banyak di sabarataan dunia. Wayah tahun 2008, pasar manga banilai $175 juta di AS wan Kanada. Manga meacapai angka 38% dalam pasar kumik Parancis, nang satara lawan kikira sapuluh kali lipat matan angka gasan Amirika Sarikat. Di Parancis, pasar manga diharagai kikira  ($juta)bwayah tahun 2005. Di Irupa wan Timur Tangah, pasar manga banilai kikira $250 juta wayah tahun 2012.

Kisah dalam sabuah manga rancaknya dicitak dalam kalir hirang wan putih, walau ada sapalih manga nang sabarataannya bakalir (kaya Colorful). Di Japang, manga rancaknya dimuat basiri dalam majalah manga suhur—rancak baisi banyak kisah, wan masing-masing manga dimuat dalam satu bab wan basambung ka edisi imbahnya. Bab-bab nang dibundel rancaknya dicungulakan baasa dalam bantuk volume tankōbon, wan bahanu dalam bantuk buku basampul tipis. Saikung ilustratur manga (mangaka dalam basa Japang) rancaknya bagawi ditulungi babarapa asistin di sabuah studio halus wan bahubungan lawan editor kreatif matan pausahaan pancungul kumirsial. Lamun sabuah siri manga cukup suhur, manga ngitu kawa dijadiakan anime imbah kisahnya tamat atawa salawas masih basambung. Bahanu, sabuting manga diulah badasarakan matan pilim laga hidup (live–action) atawa pilim animasi lain.

Kumik nang diujaki ulih manga jua ada di nagara lainnya, tamasuk di Aljakair ("manga DZ"), Tiongkok, Hong Kong, Taiwan ("manhua"), wan Korea Salatan ("manhwa").

Jujuhutan